Mehlimo kedkar Takîyettîn Ozkahramano 75 serre 3 serrî verê cu Milazgirê Mûşî de ame tepiştene. Ozkahramano ke 18ê êlule  Zîndanê Patnosî de rewşa ci bîye xidar ame berdene Nêweşxaneyê Dewlete yê Patnosî û dimara sewqê Nêweşxaneyê Dursun Odabaşi yê Unîversîteya Yuzuncu Yilî bi û tîya dinyaya xo bedilnaye. Ozkahraman Milazgir de binê ablûqaya polîsan de amebi definkerdene.
Cinîya Ozkahramanî Hacer Ozkahraman vat înan 10ê êlule û 19ê tebaxe de di rey muracatê Wezîreya Edaletî kerd û muracatê înan ameyî pêgoşkerdene. Murcatan de bale ameyebî antene ser ke Tîkîyettîn Ozkahraman de tansîyono berz o kronîk, tengayîa qelb û nefesî, û nêweşîya reflu esta û amebi waştene ke wa bêro veradayene.
